**Resposta motivada (per part de la companyia asseguradora) (art. 7.2 RDL 8/2004 segons Llei 35/2015)**

**Autora:** Marta Alsina Conesa

............... (*municipi*), ............... (*data*)

**RESPOSTA MOTIVADA**

**Dades del sinistre**

|  |  |
| --- | --- |
| Companyia asseguradora del vehicle responsable de l’accident | ............... |
| Adreça | ............... |
| Referència del sinistre | ............... |
| Data del sinistre | ............... |
| Matrícula del vehicle causant | ............... |
| Matrícula del vehicle de la víctima | ............... |
| Companyia asseguradora de la víctima | ............... |
| Referència pròpia | ............... |

**Dades de la persona perjudicada**

|  |  |
| --- | --- |
| Nom i cognoms | ............... |
| Adreça | ............... |
| DNI | ............... |
| Altres dades d’interès | ............... |

Benvolgut Sr./Benvolguda Sra.,

En compliment del que disposa l’article 7.2 del Reial decret legislatiu 8/2004, de 29 d’octubre, pel qual s’aprova el text refós de la Llei sobre responsabilitat civil i assegurança en la circulació de vehicles a motor, la companyia ............... us adreça aquesta carta en resposta a la vostra reclamació prèvia relativa al sinistre referenciat més amunt per tal de notificar-vos aquesta **resposta motivada** amb el contingut següent:

Aquesta companyia no accepta la vostra reclamació ni pot fer cap oferta d’indemnització pels motius següents: ............... .

(*Exposeu els motius del rebuig. A tall d’exemple: per manca de responsabilitat de la nostra persona assegurada en l’accident; per culpa exclusiva de la víctima; per existència de força major o causes alienes a la conducció; per manca de concurrència dels requisits de l’article 135 de la Llei 35/2015, de 22 de setembre, de reforma del sistema per a la valoració dels danys i perjudicis causats a les persones en accidents de circulació —cronològic, topogràfic, d’exclusió o d’intensitat—; per impossibilitat de determinar els danys i perjudicis; per negació del sinistre per part de la persona causant, o per manca d’assegurament del vehicle causant, entre d’altres.*)

Aquesta resposta motivada es fonamenta en les proves següents: ............... .

*(Exposeu les proves en les quals es basa aquesta resposta i, si escau, aporteu-les.* *Les proves poden ser un atestat, un informe policial, una declaració amistosa d’accident, un informe biomecànic sobre la intensitat de la col·lisió, un informe mèdic d’assistència hospitalària posterior a 72 hores o una declaració jurada d’inexistència del sinistre, entre d’altres*.)

En conseqüència, aquesta companyia no pot acceptar la vostra reclamació i us informa que podeu iniciar un procediment de mediació o, si escau, exercir les accions judicials que us corresponguin davant els tribunals.

(*signatura de la companyia asseguradora*)

*Nota: l’autora ha cedit els drets d’aquest model per tal que, de forma gratuïta, una tercera* *persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*